5 dood in Ventersburg-botsingDie trompop botsing buite Ventersburg. Foto: Netcare911 via Twitter Vyf mense is dood en een ernstig beseer in ŉ trompop botsing op die N1-suid, ongeveer 50 km buite Ventersburg in die Vrystaat. Volgens Chris Botha, woordvoerder van Netcare911, het die wrakstukke oor ŉ groot gebied versprei gelê. “Vyf mense het reeds aan hul beserings beswyk,” het hy gesê. “ŉ Vrou, wat ernstige beserings opgedoen het, is op die toneel behandel en na ŉ nabygeleë hospitaal geneem.” Die ongeluk het vroeg Maandagoggend plaasgevind. Volgens Botha is die oorsaak van die ongeluk nog onbekend. “Die polisie stel ondersoek in,” het hy gesê.